Beauly Firth

Beauly Firth (skotsk-gælisk: Linne Fharair) er en vik (engelsk: firth = inlet) like ved Inverness i regionen Highland i Skottland. Den er en forlengelse av den triangulære bukta Moray Firth vestover fra Inverness. Viken er rundt 10 kilometer lang, i bunnen av den ligger landsbyen Beauly. På nordsiden av munningen ovenfor Inverness ligger landsbyen North Kessock. Elven Beauly renner ut i viken. Kessock-broen, som strekker seg over viken, ble åpnet i 1982.

 Beskrivelse 
Flere andre vassdrag og elver renner inn i Beauly Firth, blant annet Moniack og Redcastle Burns, og Caledoniakanalen. Ved lavvann har vikens nord- og vestkyster omfattende mudderstrøm, samt spredte steinblokker.Bird, Eric (25. februar 2010): Encyclopedia of the World's Coastal Landforms. Springer Science & Business Media. ISBN 978-1-4020-8638-0.  Laksand er en av fjordens mer vanlige vannfugler.Wildfowl (1981), Wildfowl Trust, s. 171

I 1982 ble den første broen som krysset Beauly Firth åpnet mellom North og South Kessock, kjent som Kessock Bridge. Som en del av A9-veien koblet broen Inverness til Black Isle for første gang. Før dette krysset Kessock-fergen fjorden i den østlige enden siden en gang på 1400-tallet.«North Kessock and District History» , North Kessock & District Local History Society.

I dag på 2020-tallet, er veiene rundt Beauly Firth en populær tur for syklister. Veien A862 (langs fjordens sørlige kyst) har imidlertid blitt stadig mer trafikkert, noe som gjør ruten vanskelig i rushtiden. «Around the Beauly Firth, The Highlands – Cycling», Visit Scotland Selv om det ikke er noen sandstrender langs kysten, er rullesteinene utmerket for de som liker å kaste smutt,Skotsk lengdekonkurranse i fiskesprett, BBC og populære blant kunstnere som ønsker å skildre solnedgangen.

Beauly Firth er utsatt for flom, og påvirker kystsamfunnene rundt som Bunchrew og Redcastle. Dette er et spesielt problem etter mye nedbør, for eksempel i den ekstratropisk syklon «Ciara» i februar 2020.Henderson, Michelle: «Highland communities urged to be vigilant as flood warnings are issued», Press and Journal

 Historie 
Beauly Firth er også kjent som Poll an Ròid på skotsk-gælisk, som betyr på engelsk «Pool of the Cross». Dette navnet brukes mest på Skottlands vestkyst, og er en referanse til et kors reist av klostermunker fra Inverness på en holme i viken. Barron, Hugh (1968): Transactions of the Gaelic Society of Inverness. Et annet gælisk navn er Caolas Uisge a' Mhanachainn som er en direkte oversettelse av det engelske navnet.

Fra forskningsstudier i nærliggende Munlochy, kunne forskere forutse at Beauly Firth en gang var stedet for en isbre som var minst 55 meter høy, og dens smeltevann strømmet inn i Munlochy-dalen. Ettersom den siste istiden tok slutt, trakk isen seg gradvis tilbake, og etterlot den fjordlignende viken og dens bratte omkringliggende åser.Gordon, J.E.; Sutherland, D.G. (6. desember 2012): Quaternary of Scotland. Springer Science & Business Media. ISBN 978-94-011-1500-1.

Flere eldgamle varder (cairns) kan bli funnet langs Beauly Firth, og minst én er rapportert om å inneholde tømmer og menneskelige levninger.Lewis, Samuel (1851): A Topographical Dictionary of Scotland: Comprising the Several Counties, Islands, Cities, Burgh and Market Towns, Parishes, and Principal Villages, with Historical and Statistical Descriptions: Embellished with Engravings of the Seals and Arms of the Different Burghs and Universities. S. Lewis and Company.

I greske Klaudios Ptolemaios’ antikke geografiverk om de britiske øyer, skrevet en gang rundt 150 e.Kr. på høyden av Romerriket, blir Beauly Firth muligens referert til som «elvemunningen Varar» Ptolemy's Geography, bok II, kapittel 2, LacusCurtius, Penelope.uchicago.edu. – et syn støttet av den skotske lærde og toponymisten William J. Watson.Taylor, Simon (2002): Place-Name Survey of the Parishes of Kilmorack, Kiltarlity & Convinth, and Kirkhill, Inverness-Shire (PDF).

I løpet av slutten av 1800-tallet var viken årsaken til mye strid mellom fiskere der og andre på Moray Firth. Ifølge en fisker i Moray hadde tungt fiske av brisling i Beauly Firth (hvor ungfisken lever i vintermånedene) ført til en nedgang i deres sildebestanden. Dette førte til krav om forbud mot fiske av brisling i området. Buckland, Francis Trevelyan; Walpole, Spencer; Young, Archibald (1878): Report on the Herring Fisheries of Scotland. George E. Eyre and William Spottiswoode.

 Billedgalleri 

 Referanser 

kategori:Fjorder i Skottland
kategori:Highland